钦定古今图书集成/明伦汇编/官常典/第763卷 > 王昌言
## 钦定古今图书集成/明伦汇编/官常典/第763卷 > 王昌言

按《定安县志》：“昌言字如纶，李家人，礼部尚书弘诲孙，
思南府汝鲲子。恩荫五品官。天启二年，入监肄业。部
拨屯田司监，历满，例应候选，昌言不仕还处世温和，
与物无竞。置义田赡宗族，义学教乡邦。岁饥，糜粥大
道，饲穷饿者，修桥梁，辟道路，乡里德之。崇祯末，盗贼
丛生，昌言居龙梅，练习乡勇，堵御居民，赖以获安。”许
宗孔、林冲霄、黄和生等勾黎贼马蹬根作乱，大肆掳
掠。昌言捐家召募兵勇，击败之。后与张忝戎会师合
剿，至金鸡岭，误堕贼计，奋身力战，为贼所中，死之。定
安陷，其妻陈氏亦嚼其舌，骂贼而死。人皆称为“夫妻
义烈”云。